শেহওয়াগ বলেন, সৌরভ নিজের ওপেনিং-এর জায়গাটি শেহওয়াগকে ছেড়ে দিয়েছিলেন, তিন নম্বর জায়গাটাও ধোনিকে ছেড়ে দেন। কোনো অধিনায়ক চট করে এমন কাজ করবেন না। সব সময় নতুনদের সুযোগ দেওয়ার জন্য সৌরভকে কৃতিত্ব দেন বীরু। তিন নম্বরে নামার সুযোগটা ধোনি সুদে-আসলে কাজে লাগিয়েছিলেন। কিছু দিনের মধ্যেই পাকিস্তানের বিরুদ্ধে ১৪৮ এবং শ্রীলঙ্কার বিরুদ্ধে ১৮৩ রান করেন এমএসডি। তবে শেহওয়াগের মতে, সৌরভ সে দিন তাঁকে ওই সুযোগটা না দিলে ধোনি আজ এই পর্যাায়ে উঠে আসতে পারতেন না।